[{"text_idx": "#000000", "text": "Y geiriadur Cymraeg hanesyddol safonol"}, {"text_idx": "#000002", "text": "Mae Ap GPC bellach ar gael yn Appstore Amazon ar gyfer tabledi Amazon Fire. Mae\u2019r ap yr un fath yn union a\u0302\u2019r ap Android safonol ac mae\u2019n cael ei ddefnyddio yn union yr un ffordd."}, {"text_idx": "#000005", "text": "Cychwynnwyd y cyfarfod gan ein Llywydd, Myrddin ap Dafydd yn tynnu ar ei brofiad felsefydlydd a pherchennog Gwas Carreg Gwalch gan gyfeirio at eiriau cysylltiedig ag argraffu. Bu\u2019n so\u0302n am eiriau megis \u2018monoteip\u2019, a \u2018stereoteip\u2019, ac fe ddysgasom paham nad yw\u2019r un cwmni yswiriant yn fodlon yswirio bodiau argraffwr! Difyr iawn oedd clywed am y sawl a \u2018Enillodd foron yr Eisteddfod Genedlaethol\u2019 \u2013 na, nid anrhydeddwyd neb a\u0302 charotsyn gan ein prifwyl, yn hytrach \u2018Diawl y Wasg\u2019 oedd yn gyfrifol am y camgymeriad argraffu hwn, ynghyd a\u0302 sawl enghraifft ddifyr arall yr oedd Myrddin wedi eu cofnodi."}, {"text_idx": "#000007", "text": "\u2018Y dyn gwyllt \u2019na o\u2019r De\u2019, sef Iolo Morganwg, oedd testun sgwrs yr Athro Geraint H. Jenkins. Mae\u2019r ddau wedi bod yn gymdeithion agos ers llawer dydd bellach, a chawsom ein cyflwyno i athrylith hunanaddysgedig a oedd yn radical diwyro, yn gymwynaswr da, ac a oedd o flaen ei oes yn galw am ryddfreinio merched. Edrychwn ymlaen at ddarllen cofiant Iolo Morganwg gan Yr Athro Jenkins, sy\u2019n addo rhoi darlun llawn o\u2019r cymeriad hynod ddiddorol hwn a gyfrannodd yn fawr i ddiwylliant Cymru."}, {"text_idx": "#000008", "text": "I ddilyn, bu Andrew Hawke yn so\u0302n am GPC+, prosiect i drawsgrifio slipiau\u2019r Geiriadur a fydd yn arwain at greu adnodd defnyddiol iawn, ac yn dangos sut i gyfrannu ato. Os hoffech roi cynnig ar y trawsgrifio, ewch i "}, {"text_idx": "#000009", "text": "Wedi\u2019r sgyrsiau, gwahoddwyd pawb i\u2019r Ganolfan am baned a chacen, cyfle i sgwrsio, a chyfle i gael cyfarwyddyd ymarferol ar ddefnyddio GPC+. Diolch i bawb am eu cwmni \u2013 cafwydprynhawn difyr a chyfeillgar dros ben."}, {"text_idx": "#000011", "text": "Cynhelir cyfarfod o Gyfeillion y Geiriadur (ond yn agored i bawb) yn yr Eisteddfod Genedlaethol ddydd Gwener, 10 Awst 2018, am 12:30pm, yn stondin Prifysgol Cymru (0221-0222, o flaen y Pierhead). Gyda chyfraniadau gan:"}, {"text_idx": "#000012", "text": "y Llywydd, Myrddin ap Dafydd\nAngharad Fychan a fydd yn trafod rhai o\u2019r geiriau diweddaraf i\u2019w cynnwys yn y Geiriadur\nAndrew Hawke a fydd yn cyflwyno GPC +, prosiect torfoli newydd i drawssgrifio slipiau\u2019r Geiriadur \u2013 gweler: GPC+."}, {"text_idx": "#000014", "text": "Edrychwn ymlaen at groesawu Cyfeillion hen a newydd i gyfarfod difyr, gyda chyfle igymdeithasu dros \u2018baned wedi hynny."}, {"text_idx": "#000015", "text": "Rydym newydd lansio gwasanaeth newydd o\u2019r enw GPC+. Cynllun peilot yw hwn i greu adnodd gwerthfawr newydd fydd yn cynnwys dyfyniadau sydd heb eu cyhoeddi yn y Geiriadur eto.Bydd hefyd yn cynnwys enghreifftiau pellach o eiriau sydd yn y Geiriadur. Dim ond tua 20% o\u2019r holl enghreifftiau a gasglwyd sydd wedi eu cynnwys yn y Geiriadur, felly bydd modd dod o hyd i lawer mwy o wybodaeth.Ond cyn gallu chwilio\u2019r adnodd mae\u2019n rhaid ei greu! Casglwyd y rhan fwyaf o\u2019r enghreifftiau yn wreiddiol gan gannoedd o ddarllenwyr gwirfoddol, ac nawr rydym yn chwilio am wirfoddolwyr i drawsgrifio\u2019r slipiau fel eu bod ar gael i bawb.Cewch ddarllen rhagor am y prosiect a dysgu sut y gallwch chi gymryd rhan yma."}, {"text_idx": "#000016", "text": "Gwybodaeth i athrawon a myfyrwyr\nGwybodaeth i ddysgwyr a thiwtoriaid"}]